Tullio Ilomets

Tullio Ilomets (kuni 1935 Jürgenson; 13. juuli 1921 Paide – 22. august 2018) oli eesti keemik, teadusajaloolane ja muinsuskaitsja. Ta oli üks Tartu Ülikooli muuseumi idee algatajaid ning Tartu Akadeemilise Muinsuskaitse Seltsi asutaja. 1941. aastal Paide Keskkooli lõpetanud Ilomets asus Tartu Riiklikku Ülikooli matemaatika-loodusteaduskonnas õppima keemiat 1948. aastal. 1952 lõpetas ta ülikooli ning 1965 kaitses ta keemiakandidaadi kraadi. 1952. aastast töötas Tullio Ilomets Tartu Ülikooli orgaanilise keemia kateedris assistendina, 1960. aastast vanemõpetaja ja 1965. aastast dotsendina. NLKP liige alates 1961. Tullio Ilometsa põhivaldkond oli orgaaniline keemia, tema lemmikteema oli orgaaniliste ühendite süntees. Tema endine üliõpilane ja kolleeg, orgaanilise keemia teadur Gerda-Johanna Raidaru nimetab Ilometsa Eesti looduslike ühendite keemia rajajaks.[viide?] Ta on muu hulgas uurinud maomürke ja ravimuda ning koolitanud keemik-restauraatoreid. Loengutele eelistas Ilomets alati laboritööd. Üks tema tuntumaid ütlusi oli: "Keemik sünnib laboris." Ta pidas keemikule oluliseks kriitikameelt: "Pidevalt on vaja kahelda ja uurida." Tullio Ilomets oli üks Tartu Ülikooli kauaaegsemaid töötajaid, olles töötanud seal 65 aastat. Siis oli ta Tartu Ülikooli muuseumi konsultant. Tullio Ilomets oli ülikooli ajalehe aktiivne kaastööline, kirjutades nii keemiaga seotud tähtpäevadest kui ka ülikooli valupunktidest. Tullio Ilomets oli üks Tartu Ülikooli muuseumi idee algatajaid. Ta kogus pikka aega ajaloolist teadusaparatuuri, mis praeguseks on antud üle muuseumile. Ta tegeles ülikooli ajaloo ja teadlaste, sh Karl Ernst von Baeri uurimisega. Ilomets on olnud Akadeemilise Muinsuskaitse Seltsi esimees. "William Henry Fox Talboti fotode ja fotogravüüride kollektsioon Tartu Ülikooli Raamatukogus" Tallinn: Aasta Raamat, 2016 Vello Past, Tullio Ilomets, Hain Tankler. "Chemistry and pharmacy at the University of Tartu/Dorpat/Yurjev 1802–1918" Tartu: Tartu Ülikool, 2009 "Tartu Ülikool 1632-1802-2002: album ülikooliteemalistest kollektsioneerimismaterjalidest" (koost. koos Indrek Ilometsa ja Voldemar Treiga) Tallinn: Vaal & Aasta Raamat, 2002 "Tartu Ülikool 1632-1802-2002: album ülikooliteemalistest kollektsioneerimismaterjalidest" (koost. koos Indrek Ilometsa ja Voldemar Treiga) Tartu: Tartu Ülikool, 2002 "Development of research in the field of chemistry at Tartu University and the problems of genealogy of science" (artiklid). Lund 1992 "Tartu – oppidum universitatis dedicata est anno jubilaco 350 Almae matris" (kaart: koostanud T. Ilomets, R. Kivi ja H. Piirimäe; joonistanud ja kujundanud O. Soans ja E. Soans). Tartu: Tartu Linna Täitevkomitee, 1982 "Alma mater Tartuensis 1632–1982" (fotoalbum; koost. koos Hillar Palametsaga) Tallinn: Eesti Raamat, 1982 "Folia Baeriana" 2. osa (toim.) Tallinn: Eesti NSV Teaduste Akadeemia 1976 "Karl Ernst von Baer, 1792–1876" (postkaardid; koost.) Tallinn: Eesti Raamat, 1976 "Orgaaniliste ühendite sünteesimeetodite teoreetilised alused" (koost. Tullio Ilomets ja Heiki Timotheus) Tartu: Tartu Riiklik Ülikool, 1973 (kordustrükk 1976) "Tartu Riikliku Ülikooli keemiaosakond 1947–1972" (toim.) Tartu: Tartu Riiklik Ülikool, 1972 "Kõrgmolekulaarsete ühendite keemia alused. 1. osa. Kõrgmolekulaarsete ühendite saamismeetodid ja keemilised muundused". (koost.) Tartu: Tartu Riiklik Ülikool, 1969 Mall Hõrak, Tullio Ilomets, Asta Kõrgesaar. "Orgaanilise keemia praktikum. Orgaaniliste ühendite süstemaatika ja nomenklatuuri alused" Tartu: Tartu Riiklik Ülikool, 1968 "Keemia-alased tööd. Труды по химии. 1" (vastutav toimetaja) Тарту: Тартуский государственный университет, 1960 "Orgaanilise sünteesi praktikumi teoreetilised alused" Tartu: Tartu Riiklik Ülikool, 1958 1996 Tartu Ülikooli suur medal 2001 Valgetähe III klassi teenetemärk 2001 Tartu linna aukodanik ja Tartu Suurtähe kavaler 2006 Tartu Ülikooli aumärk Tartu Ülikooli muuseum autasustab alates 2010. aastast igal aastal ühte oma parimat töötajat Aasta Tullio auhinnaga. Tullio Ilometsa 95. sünnipäeva auks asutas Eesti Muinsuskaitse Selts 2016. aastal Tullio Ilometsa muinsuskaitseauhinna. Esimese muinsuskaitseauhinna pälvis 2017. aastal muinastehnoloog, keemik, ajaloolane, arheoloog ja restauraator Jüri Peets. Auhinna valmistas skulptor Mati Karmin. Tullio Ilomets elas Tartus. Ta oli tuntud ka oma fenomenaalse mälu poolest. Tema vennapoeg on ökoloog Mati Ilomets. Eve Tisler "Mees kui elav ajalugu"[alaline kõdulink] Universitas Tartuensis, 2. juuni 2011 "Tullio Ilomets. Tartu linna aukodanik ja Tartu Suurtähe kavaler" Tartu linna kodulehel "TÜ Muuseumi töötajate nimekiri". Originaali arhiivikoopia seisuga 9. juuni 2017. Vaadatud 16. juunil 2017. "Tartu Ülikooli suure medali kavalerid". Tartu Ülikool. Vaadatud 4.12.2022. Eesti riiklike teenetemärkide kavaleride andmebaas presidendi kantselei kodulehel (president.ee). "Tartu Ülikooli aumärgi kavalerid". Tartu Ülikool. Vaadatud 8.12.2022. Täna antakse esmakordselt üle Tullio Ilometsa muinsuskaitseauhind http://kultuur.err.ee/632721/tana-antakse-esmakordselt-ule-tullio-ilometsa-muinsuskaitseauhind Tullio Ilometsa muinsuskaitseauhind Jüri Peetsile Eve Tisler. "Mees kui elav ajalugu". Universitas Tartuensis, 2. juuni 2011 Tullio Ilomets ongi Tartu Vaim!. ekspress.ee, 22. august 2011 Haud Tartu Vana-Jaani kalmistul